section_heading: Pjesma
paragraph_text: Sastav je napisao gotovo četrdeset različitih verzija refrena i potrošeno je mnogo vremena oko uređivanja svakog detalja. Navodno je bilo potrebno dvije godine da se osmisli pravi refren. Početni dio pjesme obuhvaća Chester Benningtonovo sviranje gitare, koje je kasnije Mike Shinoda izrezao i preko računala napravio neobičan elektronski zvuk. Bila je to najduža pjesma s albuma koja je trajala 3 minute i 34 sekunde. Tijekom Projekt Revolution 2004. koncerata, Linkin Park je odsvirao drugačiji intro za tu pjesmu, Mike Shinoda je na gitari svirao riff-ove dok je bubnjar Rob Bourdon odsvirao odličan bubnjarski intro. Ta verzija uvoda u pjesmu je postala standardna na njihovoj "Minutes To Midnight" turneji 2007. godine. Spot je režirao Joe Hahn. U spotu se prikazuje kako grupa izvodi pjesmu ispred vatre, s povremenim prikazom Shinode kako rappa. Spot je nagrađen najboljim rock videom na MTV Video Music Awards-u 2003.